मई महीने में 161% अधिक बारिश; नौतपा के सबसे गर्म दिन का असर नहीं
Punjab Weather Forecast; Nirjala Ekadashi Western Disturbance | Rain Yellow Alert Temperature Down पंजाब में जेठ महीने की शुरुआत 15 मई से शुरू हुई। सूर्य के रोहिणी नक्षत्र में जाने पर नौतपा शुरू हो जाता है, जो 25 मई से शुरू हुआ व 3 जून तक रहने वाला है। यह साल के सबसे गर्म दिन होते हैं।
पंजाब में मौसम विभाग ने 1 जून तक येलो अलर्ट जारी किया है। गुरुवार तक सभी जिलों में बारिश रहने का अनुमान है। जेठ महीने की शुरुआत 15 मई से हो गई थी। सूर्य के रोहिणी नक्षत्र में जाने पर नौतपा शुरू हो जाता है, जो 25 मई से शुरू हुआ व 3 जून तक रहने वाला है। यह साल के सबसे गर्म दिन होते हैं। आज निर्जल एकादशी है, यानी कि नौतपा का भी सबसे गर्म दिन, लेकिन इस बार ऐसा नहीं हो रहा। वेस्टर्न डिस्टरबेंस ने गर्मी के असर को कम कर दिया है। वहीं 3 जून तक कुछ ऐसा ही मौसम रहने का अनुमान है।
मौसम विभाग की तरफ से जारी आंकड़ों के अनुसार, पंजाब में इस बार मई महीने में 161% अधिक बारिश हुई है। समान्यता पंजाब में मई महीने में 17.30MM बारिश दर्ज की जाती है। लेकिन इस बार इन 30 दिनों में 45.1MM बारिश दर्ज की गई है। पंजाब के दो जिलों अमृतसर व होशियारपुर को छोड़ सभी जिलों में समान्य से बहुत अधिक बारिश हुई है।
लगातार पंजाब में हो रही बारिश के कारण पूरे पंजाब में तापमान में भारी गिरावट दर्ज की जा रही है। बीते दिनों लुधियाना में 30.2MM, गुरदासपुर में 17MM और जालंधर में 14.5MM बारिश दर्ज की गई है। जिससे पंजाब के अधिकतर शहरों का तापमान 4.50 डिग्री तक कम दर्ज किया जा रहा है।
सिर्फ 9 दिन रही जेठ की गर्मी
जेठ का महीना 15 मई से शुरू हो चुका है, लेकिन इस बार जेठ महीना भी वेस्टर्न डिस्टरबेंस के कारण अधिक दिन असर नहीं दिखा सका। 15 से 23 मई तक गर्मी ने जोर दिखाया। इन दिनों में ही तापमान 40 से 46 डिग्री के बीच रिकॉर्ड किया गया। लेकिन जब से नौतपा शुरू हुआ, वेस्टर्न डिस्टरबेंस ने तापमान को बढ़ने ही नहीं दिया।
जाने आज का शहरों का तापमान
आज पूरे पंजाब के शहरों में बारिश देखने को मिल रही है। जिसके चलते आज पूरे पंजाब का अधिकतम तापमान 24 से 28 डिग्री तक रहने का अनुमान है, जो बीते दिन से तकरीबन 5 डिग्री तक ठंडा है।
अमृतसर- न्यूनतम तापमान 20.2 डिग्री दर्ज किया गया, जो सामान्य से 3.2 व बीते दिन से 2.3 डिग्री कम है। बीते 24 घंटों में 3.4MM बारिश हुई। आज भी बारिश होती रहेगी और दिन का अधिकतम तापमान 26 डिग्री के करीब रहने का अनुमान है।
जालंधर- न्यूनतम तापमान 19.6 डिग्री दर्ज किया गया। बीते दिन 14.5MM बारिश दर्ज की गई। आज तापमान 26 डिग्री के करीब बना रहेगा।
लुधियाना- न्यूनतम तापमान 20.3 डिग्री दर्ज किया गया, जो सामान्य से 4.3MM कम है। बीते दिन 30.4MM बारिश दर्ज की गई। आज दिन का तापमान 27 डिग्री से कम रहने का अनुमान है।
